**Vörösmarty Mihály gondolati lírája**

Feladat: Keress egy olyan találmányt, ami rengeteget segíthetett volna / segít az emberiségen - de nem használjuk kellőképpen, nem nőttünk fel hozzá, nem vagyunk méltók rá. Erre vonatkoztatva írd újra Vörösmarty *A Guttenberg-albumba* című versét!

**Gergely Előd** megoldása:

Az én véleményem szerint az emberiség egy része még mindig nem használja az internetet rendeltetésszerűen, arra, amire ki van találva. Az átírt verssel az interneten keringő álhírekre, csalókra szeretnék utalni.

Majd ha lemerül a laptop s hazug posztok rögvest szűnnek

 S a kitörő unalom nem terem áltudományt;

Majd ha kihull a mobil az emberek durva kezéből

 S a szent béke oldalát nem cudarítja kamu hír;

Majd ha a Snapchatből s Facebookból a népámító kiszáll,

 S a nyomorgó híroldalak nézettsége javul;

Majd ha világosság még a Darknetre is átszáll,

 És posztolni tudó szív nemesíti az oldalt;

Majd ha tiltásokat eszközöl a föld népessége ellenük,

 És hírportálokat ostromló hangokon össze kiált,

S a zajból egy szó válik ki dörögve: "valóság!"

 S e rég várt cikkét végre leküldi az Index:

Az lesz csak méltó diadal ellenük, miattuk,

 Méltó valóságot akkoron kap a világ.